# FITS-i näitaja

FITS ehk Flexible Image Transport System ehk paindlik pilditranspordisüsteem on astronoomias piltide ja andmete esitamise standard.

KStarsi FITS-i näitaja on põimitud INDI raamistikku tehtud FITS-pildite sujuvaks esitamiseks ja töötlemiseks. Lisaks saab FITS-i näitajaga toorandmeid ka hiljem töödelda. FITS-faili avamiseks kasuta menüükäsku Ava FITS..., mille leiad menüüst Fail, või kiirklahvi &Ctrl;O.

FITS-i näitaja omadused:

- 8-, 16-, 32-, IEEE -32 ja IEEE -64 bitise vormingu toetus.

- Histogramm automaatse, lineaarse, logaritmilise ja ruutjuurskaalaga.

- Pildi redutseerimine võimalus.

- Heleduse ja kontrasti muutmise võimalus.

- Suurendamisvõimalused.

- Automaattasemed.

- Statistika.

- FITS-i päise päringud.

- Tagasivõtmine/uuestitegemine.

FITS-i näitaja FITS-i näitaja

Siinne pilt näitab FITS-i näitaja tööala ja akent. See tööriist võimaldab pilte vaadata ja teatud määral töödelda. FITS-i andmetihedus säilitatakse kõigi avamis-, salvestamis- ja töötlemisoperatsioonide ajal. Ehkki tööriist järgib FITS-i standardeid, ei toeta see absoluutselt kõiki FITS-i võimalusi:

- Ainult ühe pildi toetus faili kohta.

- Ainult kahemõõtmeliste andmete toetus, ühe- ja kolmemõõtmelisi andmeid ei arvestata.

- WCS (World Coordinate System) toetus puudub.

Järgnevalt kirjeldame lühidalt tööriista erinevaid komponente:

- Heledus/kontrast: võimaldab kohandada heledust ja kontrasti. Väga suurte FITS-ide korral võib see nõuda tublisti protsessorivõimsust ja mälu.

- Histogramm: näitab ühe kanaliga FITS-i histogrammi. Pildi skaalat saab muuta, kui määrata ise kärbitava osa alumine ja ülemine raja. Ümberskaleerimist (lineaarne, logaritmiline või ruutjuurskaleerimine) saab seejärel rakendada rajade vahele jäävale piirkonnale.

- Pildi redutseerimine: võimaldab eemaldada pildilt taustamüra ja muid anomaaliaid. CCD toorpilte töödeldakse sageli, et eemaldada neilt instrumendiga ja temperatuuriga seotud müra, samuti optilisest süsteemist tingitud moonutused. Tööriist toetab kolme tüüpi CCD toorkaadreid:

  1. Tumedad kaadrid

  2. Ühtlased kaadrid

  3. Ühtlaselt tumedad kaadrid

  Kasutaja võib igas kategoorias seada üksteise peale mitmeid kaadreid, et suurendada signaali ja müra suhet. Tarvitada saab kaks kombineerimisviisi: keskmine ja mediaan. Enamasti annavad need ühesuguse tulemuse, kuid mediaan tagab selle, et andmeid ei moonuta juhuslikud kosmiliste kiirte tabamused.

- Statistika: lihtsad statistilised andmed minimaalse ja maksimaalse piksliväärtuse ning nende asukoha kohta, FITS-i sügavus, mõõtmed, keskmine ja standardhälve.

- FITS-i päis: näitab FITS-i päiseinfot.